
Parlamentul  României

Camera  Deputaților

Comisia pentru industrii si servicii










București, 07.06.2022




                                                    Nr.4c-3/92/2021
BIROUL PERMANENT
AL

CAMEREI DEPUTAȚILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.210/2020 pentru modificarea Ordonanței Guvernului nr.99/2000 privind comercializarea produselor și serviciilor de piață, transmis cu adresa nr.P.L.x. 83/2021 din 8 februarie 2021.


În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

Sándor Bende
Parlamentul  României

Camera  Deputaților

Comisia pentru industrii si servicii


București, 07.06.2022




                                                    Nr.4c-3/92/2021
R A P O R T

asupra proiectului de Lege privind aprobarea Ordonanţei de urgenţă a Guvernului nr.210/2020 pentru modificarea Ordonanței Guvernului nr.99/2000 privind comercializarea produselor și serviciilor de piață


În conformitate cu prevederile art.95 și ale art.117 alin.(3) din Regulamentul Camerei Deputaților, republicat, cu modificările și completările  ulterioare, Comisia pentru industrii și servicii a fost sesizată, spre dezbatere în fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.210/2020 pentru modificarea Ordonanței Guvernului nr.99/2000 privind comercializarea produselor și serviciilor de piață,transmis cu adresa nr.P.L.x. 83/2021 din 8 februarie 2021, înregistrat la comisie sub nr.4c-3/92/2021 din 08 februarie 2021.



Consiliul Legislativ, prin avizul nr.1198/26.11.2020, avizează favorabil proiectul de ordonanță de urgență cu observații și propuneri preluate de inițiator.


Consiliul Economic și Social, prin adresa nr.11685/20.11.2020, avizează favorabil proiectul de act normativ.



Senatul, în calitate de primă Cameră sesizată, a adoptat proiectul de lege în sedința din 1 februarie 2021.



Comisia juridică, de disciplină și imunități, cu adresa nr.4c-13/164/2021 din 15 aprilie 2021, a avizat favorabil proiectul de lege.



Ordonanța de urgență suspusă dezbaterii are ca obiect de reglementare modificarea Ordonanţei Guvernului nr.99/2000 privind comercializarea produselor şi serviciilor de piaţă, republicată, cu modificările şi completările ulterioare. Potrivit expunerii de motive, proiectul vizează adoptarea unor măsuri în vederea înlăturării discriminării între operatorii economici pe criterii de disponibilitate a resurselor financiare de care dispun, respectiv pe criteriul de disponibilitate a spaţiului de depozitare pe care aceștia îl au la dispoziţie, în scopul simplificării sarcinilor administrative ale operatorilor economice care organizează vânzări de tip soldare. Astfel, se elimină condiţia ca produsele propuse pentru soldare, să fie achitate furnizorului de către comerciant cu cel puţin 30 de zile înaintea datei de debut a perioadei de vânzări de soldare.


Membrii Comisiei pentru industrii și servicii au examinat proiectul de lege în ședința din 31 mai 2022.



La lucrările comisiei au fost prezenți deputați conform listei de prezență.

În urma dezbaterilor și a opiniilor exprimate, membrii comisiei au hotărât, cu unanimitate de voturi, să propună plenului Camerei Deputaților adoptarea proiectului de Lege privind aprobarea Ordonanţei de urgenţă a Guvernului nr.210/2020 pentru modificarea Ordonanței Guvernului nr.99/2000 privind comercializarea produselor și serviciilor de piață, cu amendamente admise prevăzut în anexa care face parte integrantă din prezentul raport.



În raport de obiectul și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,                              


 

 SECRETAR,
Sándor Bende






   Oana-Marciana Özmen
Consilier parlamentar, Isabela-Patricia Robe

Anexă
A M E N D A M E N T E    A D M I S E

	Nr.

crt.
	Text OuG nr.210/2020
	Text adoptat de Senat
	Amendamente admise/ Autor
	Motivarea

	0
	1
	2
	3
	4

	1.
	
	Titlul Legii

LEGE 

privind aprobarea Ordonanţei de urgenţă a Guvernului nr.210/2020 pentru modificarea Ordonanței Guvernului nr.99/2000 privind comercializarea produselor și serviciilor de piață


	Nemodificat
	

	2.
	
	Articol unic. – Se aprobă Ordonanţa de urgenţă a Guvernului nr.210 din 27 noiembrie 2020 pentru modificarea Ordonanței Guvernului nr.99/2000 privind comercializarea produselor și serviciilor de piață, publicată în Monitorul Oficial al României, Partea I, nr.1193 din 8 decembrie 2020.
	Articol unic. – Se aprobă Ordonanţa de urgenţă a Guvernului nr.210 din 27 noiembrie 2020 pentru modificarea Ordonanței Guvernului nr.99/2000 privind comercializarea produselor și serviciilor de piață, publicată în Monitorul Oficial al României, Partea I, nr.1193 din 8 decembrie2020, cu următoarea completare:

	Conform normelor de tehnică legislativă. Ordonanța se aprobă cu completări.


	0
	1
	2
	3
	4

	3. 
	Titlul Ordonanţei

ORDONANŢĂ DE URGENŢĂ

pentru modificarea Ordonanței Guvernului nr.99/2000 privind comercializarea produselor și serviciilor de piață


	
	Nemodificat
	

	4. 
	Articol unic. - Ordonanţa Guvernului nr.99/2000 privind comercializarea produselor şi serviciilor de piaţă, republicată în Monitorul Oficial al României, Partea I, nr.603 din 31 august 2007, cu modificările şi completările ulterioare, se modifică după cum urmează:

	
	Nemodificat
	

	5. 
	1. Articolul 23 se modifică şi va avea următorul cuprins:
„Art.23. - Vânzările de soldare se pot efectua numai în cursul a două perioade pe an, cu o durată maximă de câte 45 de zile fiecare, cu condiţia ca produsele propuse pentru soldare să fie oferite spre vânzare în mod obişnuit înaintea acestei date.”

	
	Nemodificat
	

	6. 
	2. Articolul 24 se abrogă.


	
	Nemodificat
	

	7. 
	3. Articolul 26 se abrogă.


	
	Nemodificat
	

	8. 
	4. La articolul 27, alineatul (2) se abrogă.


	
	Nemodificat
	

	9. 
	
	
	- La articolul unic, după punctul 4 se introduce un nou punct, punctul 5, cu următorul cuprins:
„5. La articolul 73, punctele 7, 9 și 11 se modifică și vor avea următorul cuprins:

«7. nerespectarea prevederilor art.19 alin.(1), cu privire la notificare, cu amendă de la 200 lei la 1.000 lei;

………………

9. nerespectarea prevederilor art.20 și 23, cu amendă de la 2.000 lei la 10.000 lei şi cu sistarea vânzărilor de lichidare sau de soldare, după caz;

………………

11. neprezentarea, la solicitarea organelor de control abilitate, a documentelor legale justificative, conform prevederilor art.31, cu amendă de la 2.000 lei la 10.000 lei;»”

	Corelare cu articolele abrogate de OuG nr.210/2020.

